CELEX: 62010TN0366
Language: mt
Date: 2010-09-01 00:00:00
Title: Kawża T-366/10 P: Appell ippreżentat fl- 1 ta’ Settembru 2010 minn Luigi Marcuccio mid-digriet mogħti fit- 22 ta’ Ġunju 2010 mit-Tribunal għas-Servizz Pubbliku fil-Kawża F-78/09, Marcuccio vs Il-Kummissjoni

23.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 288/60
            
         
      Appell ippreżentat fl-1 ta’ Settembru 2010 minn Luigi Marcuccio mid-digriet mogħti fit-22 ta’ Ġunju 2010 mit-Tribunal għas-Servizz Pubbliku fil-Kawża F-78/09, Marcuccio vs Il-Kummissjoni
      (Kawża T-366/10 P)
      ()
      (2010/C 288/109)
      Lingwa tal-kawża: it-Taljan
      
         Partijiet
      
      
         Appellant: Luigi Marcuccio (Tricase, L-Italja) (rappreżentant: G. Cipressa, avukat)
      
         Appellata: Il-Kummissjoni Ewropea
      
         Talbiet tal-appellant
      
      
                  —
               
               
                  Fi kwalunkwe każ, tannulla d-digriet ikkontestat fl-intier tiegħu;
               
            
                  —
               
               
                  tiddikjara li r-rikors ippreżentat fl-ewwel istanza u li kien is-suġġett tad-digriet ikkontestat kien perfettament ammissibbli;
               
            
                  —
               
               
                  prinċipalment: tilqa’, fl-intier tagħhom, it-talbiet imressqa mill-appellant fl-ewwel istanza;
               
            
                  —
               
               
                  tikkundanna l-konvenuta sabiex tirrimborsa lill-appellant l-ispejjeż ġudizzjarji u l-onorarji kollha, li huwa sostna u li għadu qed isostni inkonnessjoni mal-kawża inkwistjoni fi kwalunkwe stadju tal-proċedura.
               
            
                  —
               
               
                  Sussidjarjament: tibgħat lura l-kawża quddiem it-Tribunal għas-Servizz Pubbliku sabiex jiddeċiedi mill-ġdid, taħt kompożizzjoni ġdida, dwar il-mertu ta’ din il-kawża.
               
            
         Aggravji u argumenti prinċipali
      
      L-appell preżenti jirrigwarda d-digriet tat-Tribunal għas-Servizz Pubbliku tat-22 ta’ Ġunju 2010. Permezz ta’ dan id-digriet, it-Tribunal għas-Servizz Pubbliku ċaħad bħala manifestament inammissibbli rikors għall-kumpens tad-dannu subit mill-appellant minħabba r-rifjut tal-konvenuta li tirrimborsah l-ispejjeż li jistgħu jinġabra li huwa jqis li sostna fil-Kawża T-18/04, Marcuccio vs Il-Kummissjoni.
      Insostennn tat-talbiet tiegħu, l-appellant jilmenta dwar l-interpretazzjoni żbaljata u irraġonevoli tal-kunċett ta’ talbiet fis-sens tal-Artikoli 90 u 91 tar-Regolamenti tal-Persunal, nuqqas assolut ta’ motivazzjoni, kif ukoll applikazzjoni żbaljata u żnaturament tal-fatti, u l-interpretazzjoni żbaljata tal-ġurisprudenza dwar l-intaxxar tal-ispejjeż tal-kawża li għalihom parti tkun ġiet ikkundannata.
      L-appellant jilmenta wkoll dwar il-ksur tad-dritt tiegħu li jinstema’ u tad-dritt tiegħu għad-difiża, kif ukoll dwar il-fatt li t-Tribunal għas-Servizz Pubbliku naqas milli jiddeċiedi xi wħud mit-talbiet tiegħu.